钦定古今图书集成/明伦汇编/氏族典/第533卷 > 郭师古
## 钦定古今图书集成/明伦汇编/氏族典/第533卷 > 郭师古

按《如皋县志》：“师古字时用，如皋人。万历间进士。历官
户部郎中。粤东土酋半天云乱，朝议以师古有将略，
使知广州。到郡图方略，俘斩数千人，东粤悉平。期年，
丁父忧归，后补巩昌。时陕西震动，师古上安边十五
策，擢甘肃兵备，教练整饬，壁垒一新，敌不敢窥边。升
左参政。后为忌者所中，罢归。著有《百将传》《筹边纪略》、
‘《八阵图说》’”诸书行世。